b'\n_START_ARTICLE_\nTandoor\n_START_PARAGRAPH_\nTandoor er en cylinderformet lerovn, som er almindelig i centralasien, men f\xc3\xb8rst og fremmest i det nordlige Indien og Pakistan. Ovnen opvarmes med tr\xc3\xa6kul og benyttes ved tilberedning af k\xc3\xb8d (f.eks. tandoorikylling) og fisk og br\xc3\xb8dbagning, som f.eks. af nan. Ofte bliver k\xc3\xb8det sat p\xc3\xa5 et spyd, f\xc3\xb8r det tilberedes, og den h\xc3\xb8je temperatur i ovnen g\xc3\xb8r, at maden hurtigt bliver gennemstegt uden at miste saftigheden._NEWLINE_Ordet tandoor kommer fra hindi tand\xc5\xabr og tann\xc5\xabr og disse ord kommer fra persisk tan\xc5\xabr, som stammer fra det arabiske tann\xc5\xabr.'